|  |
| --- |
|  |

Bilag 1: Arbejdsmiljøindsatsen

Stk. 1. Styrkelse og effektivisering af arbejdsmiljøindsatsen

Aabenraa Kommune ønsker fortsat at styrke og effektivisere sikkerheds- og sundhedsarbejdet gennem en enstrenget struktur hvor arbejdsmiljøindsatsen varetages i sammenhæng med medindflydelse og medbestemmelse. Her varetages og koordineres spørgsmål om samarbejde, arbejdsmiljø, sikkerhed og sundhed så vidt muligt på den enkelte arbejdsplads.

En forudsætning for en god og attraktiv arbejdsplads er et sikkert og sundt arbejdsmiljø. Arbejdsmiljøet skal derfor tænkes ind i alle aspekter af ledelsen på de enkelte arbejdspladser.

Den samlede arbejdsmiljøindsats tilrettelægges og reguleres igennem den årlige drøftelse af MED- og arbejdsmiljøforhold, strategiplanen, de lovpligtige arbejdspladsvurderinger og eventuelle årshjul.

Stk. 2. Aktiviteter og metoder, der skal styrke og effektiviserer arbejdsmiljøindsatsen

Den lovpligtige årlige arbejdsmiljødrøftelse gennemføres på alle niveauer.

Den enkelte MED- og arbejdsmiljøorganisation gennemfører hvert år en drøftelse af:

* Opfølgning på og vurdering af om de nuværende mål er nået.
* Tilrettelægger det kommende års samarbejde om arbejdsmiljøindsatsen.
* Hvordan samarbejdet skal foregå herunder samarbejdsformen og mødeintervallerne.
* Fastlægger mål for det kommende års samarbejde – målene fastsættes med udgangspunkt i Hoved MED-udvalgets strategiske drøftelser og udmeldte indsatsområder.

Stk. 3. Årlig drøftelse om MED- og arbejdsmiljøforhold samt strategien

Som afsæt for den samlede MED-organisations fokuserede og prioriterede udvikling af arbejds-, personale-, samarbejds- og arbejdsmiljø afholdes der årligt en drøftelse af dette i Hoved MED-udvalgett.

Drøftelsen baseres blandt andet på:

* En evaluering af den foregående periodes mål, metoder og aktiviteter.
* Et HR-regnskab, som præsenterer faktuel information om personale- og arbejdsmiljøforhold i Aabenraa Kommune.

Hovedudvalget udarbejder hvert andet år en strategiplan på baggrund af den strategiske drøftelse i hovedudvalget om arbejds-, personale-, samarbejds- og arbejdsmiljø- og sundhedsforhold samt samarbejdet om disse forhold.

Strategiplanen indeholder formål, mål, metoder og aktiviteter, der påtænkes iværksat i den kommende toårs periode.

Midt i strategiplanens gyldighedsperiode vurderer hovedudvalget om målene er nået, reviderer mål og aktiviteter samt tilretter indholdet i strategiplanen for det sidste år af gyldighedsperioden.

Den årlige arbejdsmiljødrøftelse, strategiplanen og tilretningen af strategiplanen er en ramme, der respekterer Aabenraa Kommunes styringsstrategi om central styring og decentral ledelse med vægt på størst mulig kompetence til det yderste niveau.

Stk. 4. APV på alle arbejdspladser med årlig opfølgning

Aabenraa Kommune benytter en webbaseret portal til registrering af APV og arbejdsmiljøgrupperne indarbejder løbende forbedringsforslag i handleplanerne og sikrer, at der løbende følges op på de enkelte handleplaner.

Stk. 5. Forebyggelse af vold, mobning, trusler og chikane

Aabenraa Kommunes hovedudvalg har vedtaget centrale retningslinjer for forebyggelse af vold, mobning, trusler og chikane. Disse er fulgt op af vejledninger i hvordan der lokalt skal tilpasses og implementerer forebyggende indsatser i forhold til vold, mobning, trusler og chikane.

Stk. 6. Forebyggelse af fravær

Forebyggelse af sygefravær understøttes af Del-politik for forebyggelse og håndtering af sygefravær. Der er mulighed for ledersparring, udarbejdelse af fraværsstatistikker og håndtering af fravær.

Revideret den 05-03-2019/kbfr